לנה קריינדלין

לנה (ילנה) קריינדלין (נולדה ב-24 ביוני 1962) היא במאית תיאטרון ישראלית ומנכ"לית תיאטרון גשר. לנה קריינדלין נולדה וגדלה במוסקבה. אביה היה מהנדס ואמה כינור ראשון בתזמורת של מוסקבה ונפטרה כשלנה הייתה בת חמש, אמה השנייה הייתה האחראית על חלוקת הפרסים הלאומיים לתיאטרון ובביתם התארחו אנשי הרוח הבולטים של רוסיה. מגיל 12 היא בתיאטרון, התחילה לעבוד בתיאטרון הצעיר על-שם קרסניה פרסניה במוסקבה בתור שחקנית, אחראית סאונד, מנהלת במה ואחר-כך כעוזרת במאי, בשלב מאוחר יותר ניהלה את הלהקה ביחד עם מנהל אמנותי, זאת במקביל ללימודיה בבית הספר (1979-1975). כשסיימה את בית הספר בהיותה בת 17, התקבלה לאקדמיה לאומנות התיאטרון במוסקבה, למדה במשך חמש שנים ניהול והיסטוריה של התיאטרון וקיבלה תואר שני בניהול תיאטרון. בזכות זאת התקבלה כסטודנטית לפקולטה לבימוי ולמשחק, שם למדה אצל מאסטר לאוניד חפץ, למדה חמש שנים נוספות וקיבלה תעודה של במאית ושחקנית תיאטרון, אחר-כך למדה עוד שנתיים לתואר מאסטר בפקולטה לבימוי. עבדה כבמאית בתיאטרון סטודנטים במוסקבה (1982-1979). בהיותה בת 18 הכירה את יבגני אריה בעבודה משותפת שלהם ועבדה כאסיסטנטית שלו כל השנים במקביל ללימודי הבימוי. עבדה כאדמיניסטרטור בתיאטרון ע"ש סטניסלבסקי במוסקבה, בתיאטרון ע"ש ירמולובה ובתיאטרון מאיאקובסקי (1984-1982). שימשה כחוקרת במכון הארצי למדע ומחקר האמנות במוסקבה (1985-1984). ניהלה את תיאטרון הסטודנטים במוסקבה במקביל ללימודיה (1989-1985). הייתה מרצה לבימוי ולאמנות המשחק באקדמיה לתיאטרון במוסקבה ושחקנית בתיאטרון הצבא האדום במוסקבה (1990-1989). בשנת 1990 שהתה כבמאית אורחת באוניברסיטת קנזס בארצות הברית. שהתה גם כמרצה בבית הספר לאמנות הדרמה בצרפת. בנובמבר 1990 עלתה לנה קריינדלין לישראל ביחד עם יבגני אריה ולהקת השחקנים שלימים הפכה לתיאטרון גשר, היא אחת ממייסדיו ועובדת בתיאטרון מאז. קריינדלין שימשה כמרצה בסטודיו למשחק ניסן נתיב (1998-1995), במסגרת הלימודים ביימה למעלה מעשר הצגות סטודנטים, ביניהן: "חשיבותה של רצינות" (של אוסקר ויילד), "ג'ורג' דנדן" (מולייר), "שידוכין" (ניקולאי גוגול), "טיל אוילנשפיגל". קריינדלין הייתה במשך עשר שנים (2007-1997) משנה ליבגני אריה, המנהל האמנותי של תיאטרון גשר וביימה במסגרתו ארבע הצגות. בשנת 2007, לאחר פרישתו של אורי לוי, מנכ"ל גשר, בתום תריסר שנים בתפקיד, נבחרה קריינדלין פה אחד בידי הוועד המנהל של גשר למנכ"ל התיאטרון מבין 26 מועמדים והיא מכהנת בתפקיד מאז 2008. במרץ 2011 נבחרה בידי הממשלה כאחת מ-31 חברי מליאת רשות השידור. בשנת 2016 שיחקה בפרק הבכורה של הסדרה הקומית "מטומטמת" בתפקיד במאית התיאטרון שלא מקבלת את שירי (בת חן סבג). לנה קריינדלין היא גרושה ואם לבן, סשה, שאיתו עלתה לארץ כשהיה בן 9, ועוסק בבימוי קולנוע. מדיה וקבצים בנושא לנה קריינדלין בוויקישיתוף ביוגרפיה של לנה קריינדלין(הקישור אינו פעיל), באתר תיאטרון גשר מרב יודילוביץ', מנכ"לית ורפרטואר חדשים לתיאטרון גשר, באתר ynet, 25 ביולי 2007 צבי גורן, ידיעה: לנה קריינדלין - המנכ"לית של גשר, באתר הבמה, 25 ביולי 2007 אתר תיאטרון גשר לנה קריינדלין, ברשת החברתית פייסבוק לנה קריינדלין, במיזם "אישים" לתיעוד היצירה הישראלית לנה קריינדלין, בארכיון תיאטרון גשר ראיונות עם לנה קריינדלין מרב יודילוביץ', "בכל אשה יש מדיאה", באתר ynet, 20 בינואר 2005 סגנון משלה - שיחה עם לנה קריינדלין, באתר הבמה, 30 בינואר 2006 מאיה נחום שחל, מראה מעל הגשר, באתר כלכליסט, 29 במרץ 2009 טל פרי, ‏"אני מתגעגעת לימים הראשונים של גשר", באתר גלובס, 21 בספטמבר 2009 אייל מלובן, עכבר העיר אונליין, מנכ"לית גשר: "אם לא נשמור על הבידול, מי צריך אותנו?", באתר הארץ, 16 ביוני 2011 מאיה נחום שחל, מנכ"לית תיאטרון גשר: "שישוויצו בתיאטרון כמו בקבוצת כדורגל", באתר כלכליסט, 7 במרץ 2013 דב גיל-הר‏, מנכ"לית תיאטרון "גשר" לנה קריינדלין: "בתיאטרון אין אליטה", באתר וואלה, 8 במרץ 2016 צפורה רומן, הדרמות בחייה של מנכ"לית גשר סוערות לא פחות מהצגות התיאטרון, באתר Xnet‏, 31 באוגוסט 2017 שי הרלב, עכבר העיר, מנכ"לית גשר: "בשנת ה-20 שלנו היינו על סף סגירה", באתר הארץ, 11 ביוני 2012 ציפי שוחט, ילנה קריינדלין נבחרה לתפקיד מנכ"ל תיאטרון גשר, באתר הארץ, 24 ביולי 2007 אופיר בר-זהר, לאחר שנתיים: הממשלה אישרה מליאה חדשה לרשות השידור, באתר הארץ, 13 במרץ 2011 מיכאל הנדלזלץ, "קדוש מעונה": האב, הבן ורוח התיאטרון, באתר הארץ, 16 במאי 2016 מיכאל הנדלזלץ, המחזה קלאסי, הבימוי לא כל כך, באתר הארץ, 10 במרץ 2015 ציפי שוחט, הצגה חדשה: הבן הבכור, באתר הארץ, 3 בפברואר 2007 מיכאל הנדלזלץ, עניין של סגנון, באתר הארץ, 11 בפברואר 2006 מיכאל הנדלזלץ, מדאה - בחוץ, באתר הארץ, 9 בספטמבר 2005